o
Jumalan Sanan auktoriteetti ja voima
Jos pysähdyt miettimään auktoriteettia,
niin huomaat, että sana pohjautuu sanaan alkuunpanija, kirjoittaja.
Toisin sanoen minkä tahansa teoksen
auktoriteetti on sen kirjoittajalla.
Kirjoittaja antaa auktoriteetin sille mitä hän kirjoittaa.
Meidän tulee tietää, kuka on kirjoittanut Raamatun,
kuka on Kirjoitusten alkuunpanija?
Raamatussa on tähän selkeä vastaus.
2 Timoteus 3: 16 sanoo, että kaikki Kirjoitukset ovat
syntyneet Jumalan Hengestä ja ne ovat hyödyllisiä opetukseksi,
nuhteeksi, ojennukseksi ja kasvatukseksi
Jumalan tahdon mukaiseen elämään.
Näin Jumalan ihmisestä tulee täydellinen ja
kaikkeen hyvään kykenevä.
Jos haluat olla täydellinen ja kaikkeen hyvään kykenevä,
lähteenäsi ovat Kirjoitukset.
Paavali sanoo, että kaikki Kirjoitukset ovat syntyneet
Jumalan Hengestä. Kreikaksi se tarkoittaa ”Jumalan hengittämä”.
Sama sana tarkoittaa Hengitystä ja henkeä,
toisin sanoen kaikki Kirjoitukset ovat Jumalan Hengen hengitystä.
Siten kaikkien Kirjoitusten auktoriteetti on
Pyhän Hengen auktoriteetti.
Hän on varsinainen kirjoittaja.
Hän käytti monia kanavia ja instrumentteja, mutta
kaiken takana on Pyhä Henki, joka on Jumala itse.
Kun olemme tekemisissä Kirjoitusten kanssa
olemme tekemisissä itse Jumalan auktoriteetin kanssa.
Raamattu sanoo, että kaikki kirjoitukset, eivät vain jotkut,
ovat syntyneet Jumalan Hengestä.
Jotkut karsivat ne Raamatun kohdat, jotka
he arvelevat olevan vailla todellista auktoriteettia.
Tämä ei täsmää Kirjoitusten kanssa, koska Pyhä Henki sanoo, että
kaikki Kirjoitukset ovat Jumalan Hengestä ja
ne ovat hyödyllisiä.
Ainuttakaan Raamatun kirjaa ei voi jättää pois muka vähäpätöisenä.
Kirjat kuten Esra ja Nehemia ovat tosi tärkeitä.
Laulujen Laulu on tärkeä, samoin profeetta Nahum.
Älä siis keskity vain muutamaan tunnettuun Kirjoitusten kirjaan
äläkä ajattele, että vain ne ovat tärkeitä. Se olisi väärin.
Jos haluat olla kykenevä kaikkeen hyvään, niin
sinun tulee noudattaa kaikkia Kirjoituksia.
Se vie vuosia ja se tapahtuu asteittain.
Saat jatkuvasti uutta voimaa, kun syvennyt tutkimaan ja
käyttämään Jumalan Sanaa.
Muista, että Jeesus sanoi, että rakentaminen Hänen perustuksilleen
on kuuntelemista ja Jumalan Sanan toteuttamista.
Ei siis vain kuuntelemista vaan kuuntelemista ja toteuttamista.
Mitä tulee Kirjoitusten tulkintaan, on vain yksi ”valan tehnyt” tulkki.
Hän on Kirjoitusten kirjoittaja.
Saatavana on monta minun kirjoittamaani kirjaa.
Minä olen ne kirjoittanut.
Jos et ole varma mitä tekstini tarkoittaa, kysy minulta,
sillä minä tiedän mitä minä tarkoitan.
Ehkä kirjoitin epäselvästi, mutta tiedän mitä minä tarkoitin.
Jos haluat tietää, mitä mikä tahansa jae Kirjoituksissa tarkoittaa,
kysy kirjoittajalta. Vain Hänellä on auktoriteetti tulkita Kirjoituksia.
2. Pietari 1:20-21 sanoo:
”Ennen muuta teidän on oltava selvillä siitä,
etteivät pyhien kirjoitusten ennustukset ole
kenenkään omin neuvoin selitettävissä.”
Kukaan ei voi sanoa: ”Tiedän, että se tarkoittaa tätä.”
Ainoa, jolla on auktoriteetti tulkita, on Pyhä Henki.
Pietari jatkaa: Yksikään profeetallinen sana
ei ole tullut julki ihmisten tahdosta, vaan
ihmiset ovat puhuneet Pyhän Hengen johtamina.
Pietari sanoo saman kuin Paavalikin:
Kirjoitusten auktoriteetti, inspiraation lähde, on Pyhä Henki.
Nyt saatat sanoa, syystäkin, että ihmiset, jotka kirjoittivat Raamatun,
olivat heikkoja ja erehtyviä.
Raamattuun on kirjattu heidän syntejään.
Mielestäni se on Raamatun paikkansapitävyyttä, että
sen kirjoittajien syntejäkin on kirjattu ylös.
Monet nykyihmiset lakaisisivat syntinsä maton alle,
etteivät ne paljastuisi, ja he yrittäisivät esiintyä erehtymättöminä.
Raamatun kirjoittajat eivät toimi näin.
Jopa Daavidin, monien psalmien kirjoittajan,
vakavat synnit ovat kaikkien luettavissa.
Miten sitten Raamattu voi olla erehtymätön
jos sen kirjoittajat hairahtuivat?
Tähän on kaunis vastaus psalmin 12 jakeessa 7.
Herran sanat ovat todet ja puhtaat,
kirkkaat kuin seitsemästi puhdistettu hopea,
joka hohtavana juoksee sulattimessa.
Tämä on pieni kuvaus siitä, miten ihmiset puhdistivat metallia.
He tekivät sulattimen savesta, sytyttivät tulen sen alle ja
panivat metallia sulattimeen puhdistusta varten.
Tässä kuvauksessa on kolme asiaa:
Savesta tehty sulatin, ihmisten tekele,
vain pelkkää savea.
Tuli kuvaa Pyhää Henkeä, joka puhdistaa hopean, joka on sanoma.
Tämä kuvaa kuinka erehtyvät miehet ja naiset voivat olla
inspiroidun ja auktorisoidun Jumalan Sanan kanavina.
Toistan vielä, että savi on ihmisastia.
Tuli on Pyhä Henki.
Seitsemästi puhdistettu hopea, täysin puhdas, on Jumalan sanoma.
Numero seitsemän liittyy Raamatussa kahteen asiaan,
Pyhään Henkeen ja täydellisyyteen,
joka puolestaan syntyy Pyhästä Hengestä.
Raamattu, vaikka se syntyi saviastiasta,
heikkojen, erehtyvien ja syntisten miesten ja naisten kirjoittamana,
on puhdistettu seitsemän kertaa Pyhällä Hengellä.
Raamattu on täysin luotettava.
Seuraavaksi katsotaan Jeesuksen suhdetta Raamattuun,
koska me olemme Hänen opetuslapsiaan ja
Hän on meidän mallimme.
Miten Hän suhtautui Raamattuun?
Katsomme Johanneksen lukua 10, jae 35.
Ei tarvitse tarkastella muita jakeita. Jae 35 riittää.
Jeesus sanoi keskustellessaan juutalaisten johtajien kanssa.
Emme puutu nyt keskusteluun.
”Niitä, jotka saivat Jumalan ilmoituksen, sanotaan siis jumaliksi,
eikä pyhiä kirjoituksia voi tehdä tyhjäksi.”
Selitin jo aiemmassa ohjelmassa, että Jeesus kutsuu Raamattua
kahdella nimellä, joita Hänen seuraajansa ovat
eniten käyttäneet alusta lähtien: Jumalan Sana ja Kirjoitukset.
Kun sanotaan, että Raamattu on Jumalan Sana,
se tarkoittaa, että Sana on lähtöisin Jumalalta.
Se ei ole lähtöisin ihmisestä vaan se tuli taivaasta, Jumalalta.
Kirjoitukset puolestaan tarkoittavat
sitä Jumalan Sanaa, joka on kirjattu talteen.
Jumala sanoi monia asioita, joita ei ole kirjoitettu,
mutta ne sanat, jotka on kirjoitettu Kirjoituksiin,
Raamattuun, on taltioitu meille erityiseksi hyödyksi.
Kirjoitukset sisältävät kaiken sen tiedon,
joka on tarpeen pelastumisellemme.
Jeesus suhtautui Raamattuun kuvaamallani tavalla, mutta
on hyvä vielä kerrata se: ”Kirjoituksia ei voi tehdä tyhjäksi.”
Mikään muu ei ilmaise Kirjoitusten auktoriteettia täydellisemmin
kuin nuo yksinkertaiset sanat ”niitä ei voi tehdä tyhjäksi”.
Sanokaa jälleen minun perässäni: Kirjoituksia ei voi tehdä tyhjäksi.
Sanokaa vielä kerran. Kirjoituksia ei voi tehdä tyhjäksi.
Muistakaa, että Jumala ottaa teidät tosissaan siitä mitä sanoitte, koska
Hän odottaa teidän tunnustavan Kirjoitusten auktoriteetin
kaikilla elämän alueilla.
Katsotaan seuraavaksi kuinka Jeesus itse käytti Kirjoituksia.
Jälleen Hän on meidän esikuvamme.
Katsotaan Matteus 4:ää ja sitä mitä tapahtui kun
Jeesus oli erämaassa Saatanan kiusattavana.
Ennen kuin menemme neljänteen lukuun,
katsotaan kolmannen luvun loppua.
Siinä kerrotaan kuinka Johannes Kastaja
kastoi Jeesuksen Jordanissa.
Kun Hän nousi vedestä Jumalan Henki,
Pyhä Henki laskeutui kyyhkysen tavoin Hänen päälleen ja
jäi Hänen päälleen.
Huomaa, että Pyhä Henki jäi Hänen päälleen.
Pyhä Henki on laskeutunut meistäkin joidenkin ylle
useita kertoja, mutta Hän ei ole jäänyt meidän päällemme siksi, että
me olemme sanoneet ja tehneet jotain sellaista,
ettei Hän voinut jäädä päällemme. Jeesus ei koskaan sanonut
tai tehnyt mitään, mikä olisi murehduttanut Pyhän Hengen
tai aiheuttanut kyyhkysen lentävän pois.
Sitten taivaasta kuului ääni, Isän Jumalan ääni:
”Tämä on minun rakas Poikani, johon Minä olen mieltynyt.”
Nyt sinä ja minä saatamme ajatella, että
tämän jälkeen Jeesuksella alkoi helppo elämä.
Hänellä oli sekä Isän ja Pyhän Hengen ja
profeetta Johannes Kastajan hyväksyntä, mutta
elämä ei ollutkaan helppoa.
Seuraavaksi Hän joutui autiomaahan ja
Hän paastosi 40 päivää ja saatana koetteli Häntä.
Älä ihmeessä kuvittele, että Jumalan siunaus tekisi aina elämästäsi helpon.
Päinvastoin elämästä voi tulla vaikeampaa kuin ennen, koska
saatana vastustaa entistä kovemmin Jumalan voideltuja.
Luukkaan evankeliumissa, emme tutki nyt sitä, sanotaan, että
Henki vei Jeesuksen autiomaahan, mutta 40 päivän kuluttua
Hän tuli pois täynnä Pyhän Hengen voimaa.
Ne ovat kaksi eri asiaa.
Toinen on olla Hengen johdatuksessa ja
toinen kulkea ja toimia Hengen voimassa.
Jeesus ei alkanut toimia ennen kuin Hän oli
taistellut saatanaa vastaan ja voittanut.
Jossain määrin tämä koskee meitä jokaista.
Meidän on voitettava kiusaus ja vastustus
jotta voimme liikkua Pyhän Hengen voimassa.
Kun kiusaaja tuli Jeesuksen luo Matteus 4 kertoo, että
saatana yritti saada Jeesuksen epäilemään.
Näin saatana yleensä ensin tekee.
Se ei heti kiellä Jumalan Sanaa vaan kyseenalaistaa sen.
Se saa sinut epäilemään.
Tämä on toiminut niin monesti kirkon historiassa,
ettei sen ole tarvinnut laatia muuta taktiikkaa,
koska se näyttää aina tepsivän. Mutta älä sinä anna sen toimia.
Niinpä saatanan ensimmäiset sanat Jeesukselle
Matteus 4:n jakeessa 3 olivat:
”Jos kerran olet Jumalan Poika, niin käske näiden kivien muuttua leiviksi.”
Jumala oli juuri puhunut taivaasta ja sanonut:
”Tämä on Minun rakas poikani.”
Saatana yritti saada Jeesuksen epäilemään
Jumalalta kuulemiaan sanoja.
”Jos olet Jumalan Poika, niin tee jotain todistaaksesi sen.
Muuta nämä kivet leiviksi.”
Jeesus vastasi: ”On kirjoitettu: Ei ihminen elä ainoastaan leivästä ”.
On mielenkiintoista havaita, että kaikki Jeesuksen
vastaukset saatanalle ovat viidennestä Mooseksen kirjasta.
On myös mielenkiintoista ettei Jeesus eikä saatana
kyseenalaistaneet viidettä Mooseksen kirjaa.
Miksi sinäkään tuhlaisit aikaasi moiseen?
Näin Jeesus käsitteli kiusausta. Tämä on todella tärkeää.
Hän käsitteli kiusauksia turvautu- malla kirjoitettuun Jumalan Sanaan.
”On kirjoitettu.”
Älä luulekaan että olisit tarpeeksi fiksu väittelemään paholaisen kanssa.
Hänellä raksuttaa sinua paremmin.
Hän on tehnyt hommaansa pitkän ajan.
Älä yritä vakuuttaa sitä omilla väitteilläsi vaan
turvaudu sinäkin Kirjoituksiin.
Aina kun Jeesusta kiusattiin, Hän sanoi aina: ”On kirjoitettu
on kirjoitettu on kirjoitettu.”
Kun Jeesus sanoi noin, saatana vaihtoi aihetta.
Se tiesi, ettei hänellä ollut vastausta Kirjoituksiin.
Älä siis anna saatanan viedä sinua
selittelemällä omia filosofioitasi tai teologiaasi.
Vastaa sille vain Jumalan kirjoitetulla sanalla.
Jeesus ei langennut samaan virheeseen kuin Eeva.
Palatkaamme ihmishistorian alkuun 1.Mooseksen kirjan 3. lukuun,
jonka alkujakeet kuuluvat: Käärme(joka oli saatana )
oli kavalin kaikista eläimistä, jotka Herra Jumala oli luonut.
Se sanoi naiselle: ”Onko Jumala todella sanonut:
Te ette saa syödä Mistään puutarhan puusta?”
Mitä se houkutteli Eeva tekemään ensiksi? Epäilemään.
Kun epäilet, seuraava askel on epäusko ja
sitä seuraava tottelemattomuus.
Paina tämä mieleesi. Älä ruoki epäilystä.
Eeva teki sen ajatusvirheen, että hän voisi kohdata
paholaisen sen tasolla ja Eeva vastasi:
Ehkä me saamme syödä kaikkien puiden hedelmiä.
Eeva ei halunnut myöntää, että oli rajoituksia kuten
”puu paratiisin keskellä”, joka oli elämän puu.
Eeva sanoi: ”Jumala on sanonut, että te ette saa koskea
ettekä syödä siitä puusta ettette kuolisi.”
Käärme vastasi naiselle: ”Ei, ette te kuole.”
Tähän se pyrkii. Se alkaa kyseenalaistamalla ja
jatkaa, jotta kiusattu kieltäisi.
Kirkkohistoriasta tiedämme, että viimeisen yli sadan vuoden aikana
saatana on houkutellut teologeja, saarnaajia ja monia muita
kyseenalaistamaan Kirjoitukset aina siihen pisteeseen, jolloin
he ovat kieltäneet ne.
Älä astu sille liukkaalle alamäkipolulle.
Kirjoituksilla on auktoriteettia. Ne ovat Jumalan Sanaa.
Hyväksy se. Elä sen mukaan.
Vastaan paholaiselle Jumalan Sanalla.
Hän ei pysty sanomaan kirjoitettua Jumalan Sanaa vastaan.
Efesolaiskirje 6:17. Paavali sanoo:
Ottakaa Hengen miekka, Jumalan Sana.
Ehkä tiedät, että kreikankielessä on kaksi sanaa, logos ja rhema,
jotka tarkoittavat sanaa.
Logos merkitsee Jumalan täydellistä, iankaikkista neuvoa ja
rhema tarkoittaa Jumalan puhuttua sanaa.
Juuri tätä sanaa käytetään Efesolaiskirje 6:17:ssä.
Ottakaa Hengen miekka, joka on rhema, puhuttu Jumalan Sana.
Vastaa paholaiselle Jumalan Sanalla.
Raamattu ei suojele sinua, jos se on vain kirjahyllyllä tai yöpöydälläsi.
Raamattu toimii kun lainaat sen sanoja.
Sinun on otettava sana suuhusi ja sanottava se itsellesi.
Silloin siitä tulee teräväkärkinen miekka, jota saatana pakenee,
sillä saatana ei pysty vastaamaan.
Katsotaanpa mitä Jeesus sanoo
kirjoitetun Jumalan Sanan auktoriteetista. Muistako mitä sanoin?
Sana Kirjoitukset tarkoittaa sitä Jumalan Sanaa,
joka on kirjoitettu talteen. Jeesus sanoi Matteus 5:17-18:
”Älkää luulko, että Minä olen tullut lakia tai profeettoja kumoamaan.”
Tämä oli juutalainen tapa puhua Vanhasta Testamentista
joka on laki ja profeetat.
”En Minä tullut kumoamaan, vaan toteuttamaan.
Totisesti: laista ei häviä yksikään kirjain,
ei pieninkään piirto ennen kuin taivas ja maa katoavat,
ennen kuin kaikki on tapahtunut.”
Tässä sana kirjain, nykyhepreaksi yud, on heprean aakkosten pienin kirjain.
Ja piirto on vain pieni väkänen kirjaimen päällä,
jotta se voitaisiin erottaa samankaltaisista kirjaimista.
Ne ovat siis Kirjoitusten pienimmät merkit.
Jeesus sanoi, etteivät nekään koskaan katoaisi.
Tämä osoittaa, että Jeesus tunnusti kirjoitetun Jumalan Sanan
ehdottoman auktoriteetin.
Hän ei puhunut Jumalan puhutusta Sanasta,
koska kirjain ja piirto ovat vain kirjoituksessa.
Jeesus hyväksyi kirjoitetun Jumalan Sanan täydellisen auktoriteetin.
Julistustoimintansa lopulla, Matteus 22,
Jeesus väitteli saddukeusten kanssa, jotka olivat sen ajan liberaaleja ja
jotka eivät hyväksyneet kaikkien Kirjoitusten auktoriteettia.
He hyväksyivät auktoriteetikseen vain viisi Mooseksen kirjaa.
He haastoivat Jeesuksen opetuksen
kuoleman jälkeisestä ylösnousemuksesta.
He esittivät Jeesukselle kiperän kysymyksen, johon Jeesus vastasi näin.
Matteus 22:31-32:
Ylösnousemuksesta puheen ollen ― ettekö ole lukeneet,
mitä Jumala on teille sanonut:
Minä olen Abrahamin Jumala, Iisakin Jumala ja Jaakobin Jumala.
Ei Hän ole kuolleiden Jumala vaan elävien.”
Huomaa kuinka Jeesus viittasi Kirjoituksiin.
Mooses oli kirjoittanut nuo sanat 1400 vuotta aiemmin.
Herra oli puhunut sanat suoraan Moosekselle.
Mutta Jeesus ei puhunut sanoista
vain Moosekselle kauan sitten ilmoitettuina sanoina.
Tämä on mahtavaa. Hän sanoi:
”Ettekö ole lukeneet, mitä Jumala on teille sanonut?”
Ymmärrättekö? Kirjoitukset eivät ole vanhentuneita
eikä niitä ole koskaan kirjoitettu ihmisten älyllä
vaan ne ovat Jumalasta.
Vaikka sanat olisi kirjoitettu 3000 vuotta sitten, niin
silti ne ovat Jumalan sanoja, jotka puhuvat sinulle nyt.
Tällaisena Jeesus ymmärsi Kirjoitusten auktoriteetin.
Miten Jeesuksen elämä täytti Kirjoitukset?
Jos käytte läpi Uutta Testamenttia, niin huomaatte, että
18 eri kohtaa sanoo Jeesuksen elämästä
”jotta Kirjoitukset kävisivät toteen”.
Toisin sanoen Jeesus ei ainoastaan uskonut Kirjoituksia,
Hän ei pelkästään julistanut Kirjoituksia vaan
Hän oli kuuliainen Kirjoituksille.
Kirjoitusten opettaminen oli Hänen koko elämänsä.
Jeesuksen elämään voi tarkastella monelta kantilta.
Nyt katsomme Jeesuksen syntymää, elämää ihmisenä,
kuolemaa ja ylösnousemusta.
Kaikista näistä Kirjoitukset sanovat, että ne tapahtuivat,
jotta Kirjoitukset kävisivät toteen.
Näin Jeesus vahvisti Kirjoitusten auktoriteetin
parhaalla mahdollisella tavalla.
Menkäämme Uuteen Testamenttiin.
Mihin auktoriteettiin Uusi Testamentti perustuu?
Yllätys, yllätys! Se perustuu samaan auktoriteettiin kuin Vanha Testamentti.
Katsotaanpa kahta kohtaa, jossa Jeesus puhui opetuslapsilleen.
Johannes 14:25- 26:
Jeesus on jättämässä opetuslapsensa ja valmistaa heitä lähtöönsä.
Hän sanoo: ”Tämän Minä olen puhunut teille nyt,
kun vielä olen teidän luonanne. Puolustaja, Pyhä Henki..”
Pyhää Henkeä kutsutaan Puolustajaksi (auttajaksi), joskus Lohduttajaksi.
”Pyhä Henki, jonka Isä minun nimessäni lähettää,
opettaa teille kaiken ja palauttaa mieleenne kaiken,
mitä olen teille puhunut.”
Niinpä apostolien kirjoitusten auktoriteetti
perustuu Pyhän Hengen auktoriteettiin.
Jeesus sanoi tekevänsä kaksi asiaa:
Sen, mitä en teille opettanut, Pyhä Henki opettaa ja
kaiken mitä puhuin Hän palauttaa mieleenne.
Evankeliumeja ei ole kirjoitettu ihmismuistin varassa
vaan Pyhän Hengen totuudessa.
Jeesus ilmoittaa saman asian Johannes 16:12-14.
Hän sanoo opetuslapsilleen
”Paljon enemmänkin Minulla olisi teille puhuttavaa, mutta
te ette vielä kykene ottamaan sitä vastaan. Kun Totuuden Henki tulee ”
Huomatkaa, kieliopin mukaan Henkeä pitäisi kutsua sanalla se, mutta
Jeesus käyttää sanaa Hän` korostaakseen, että
Pyhä Henki on persoona.
Kreikan kieliopin mukaan olisi pitänyt käyttää sanaa se.
Jeesus käyttää kuitenkin sanaa hän, josta ymmärrämme, että
Pyhä Henki on persoona. Ymmärtäkää Hänet persoonana.
”Kun Hän, Totuuden Henki tulee, Hän johtaa teidät tuntemaan koko totuuden.
Hän ei näet puhu omissa nimissään, vaan puhuu sen, minkä kuulee,
ja ilmoittaa teille, mitä on tuleva.”
Jeesus toistaa, että mitä tahansa opetusta tarvitsette,
jota ette ole vielä tunne, Pyhä Henki opettaa teitä.
Sitten Hän jatkaa: ”Hän ei puhu omissa nimissään, vaan
puhuu sen minkä kuulee, ja ilmoittaa teille, mitä on tuleva.”
Seuraava jae: ”Hän kirkastaa Minut,
sillä sen, minkä Hän teille ilmoittaa, Hän saa Minulta.”
Korostan, että tämä on tärkeä merkki Pyhästä Hengestä,
joka aina kirkastaa Jeesusta.
Jos kuulette hengellistä julistusta, mikä ei kirkasta Jeesusta
vaan antaa kunnian ihmiselle tai jollekin muulle,
voit olla varma, ettei se ole Pyhästä Hengestä.
Hengen tehtävänä on aina kirkastaa Jeesusta.
Tarkastellaanpa seuraavaksi mielenkiintoista ja tärkeää aihetta,
Jumalan Sanan luonnetta. Tämä on tosi mielenkiintoista.
Heprealaiskirje 4:12 analysoi Jumalan Sanan luonnetta näin:
”Jumalan Sana on elävä ja väkevä.
Se on terävämpi kuin mikään kaksiteräinen miekka”
Jälleen Sanaa verrataan miekkaan.
”se iskee syvään ja viiltää halki sielun ja hengen, nivelet
ja luiden ytimet, se paljastaa sisimmät aikeemme ja ajatuksemme.”
Jumalan Sana ei ole kuollut, se ei ole vain mustaa valkoisella
eikä vain sanoja, jotka tulevat julistajan suusta.
Sana elää, se on elävä ja mihin tahansa se menee, se tuo elämää.
Jumalan Sana elää ja siinä on voimaa.
Kiitos Jumalalle että siinä on voimaa.
Se on voimakkaampi kuin ne valheet, joilla saatana on täyttänyt maailman.
Jumalan Sana on lopullinen vastaus.
Sana sanoo: Se iskee syvään ja viiltää halki sielun ja hengen
Minun ei pidä tässä nyt mennä hakoteille.
Raamatun mukaan ihminen on henki, sielu ja ruumis,
kolmijakoinen olento, joka on luotu Jumalan kolminaisuuden kaltaiseksi:
Isä, Poika ja Pyhä Henki.
Voimme oppia erottamaan sielun hengestä Jumalan Sanan avulla.
Se on ainoa kyllin terävä instrumentti iskemään syvään ja
erottamaan mikä on sielullista ja mikä hengellistä.
Tämä on tärkeää, koska Uutta Testamenttia tutkiessamme,
huomaamme, että sielullinen on monin tavoin hengellisen vastaista.
1. Kor 2 sanoo, että ihminen ei luonnostaan ota vastaan
Jumalan Hengen puhetta, sillä hän ei pysty tajuamaan sitä.
Meidän on siis opittava tunnistamaan mikä on hengellistä ja mikä sielullista.
Suomennos: Kai Mäkelä